Prognoză specială ANM pentru București. Ploile continuă duminică și luni.
Meteorologii au transmis, duminică, prognoza specială pentru Capitală, aici urmând să continue ploile și luni. Temperaturile maxime se vor situa în jurul valorii de 27 de grade Celsius.
Potrivit Administrației Naționale de Meteorologie (ANM), duminică, cerul va avea înnorări temporar accentuate și vor fi perioade cu averse și descărcări electrice.În intervale scurte de timp sau prin acumulare se vor înregistra cantități de apă, în medie, de 15…25 l/mp. Vântul va sufla slab și moderat, cu intensificări asociate averselor. Temperatura maximă se va situa în jurul valorii de 24 de grade Celsius, iar cea minimă va fi de 15 – 17 grade Celsius.Luni, cerul va avea înnorări temporare, iar mai ales după-amiaza și seara vor fi averse, descărcări electrice, intensificări de scurtă durată ale vântului și posibil grindină.În intervale scurte de timp cantitățile de apă vor fi în medie de 10…15 l/mp.Vântul va sufla slab și moderat, cu intensificări asociate averselor. Temperatura maximă se va situa în jurul valorii de 27 de grade Celsius.